open-index/open-wikipedia-markdown huggingface dataset:
Perdepitjie

Die **perdepitjie** (*Leucadendron glaberrimum* subsp. *glaberrimum*) is 'n blomdraende struik en subspesie van *Leucadendron glaberrimum*, wat tot die genus *Leucadendron* behoort en deel van die fynbos-bioom vorm. Die spesie is endemies aan die Wes-Kaap waar dit voorkom in die Sederberg, Kouebokkeveldberge, Skurweberg en Hexrivierberge.

Die struik gaan dood nadat dit gebrand het maar die sade oorleef. Dit blom van Augustus tot Oktober. Die sade word in 'n tol op die vroulike plant geberg en val eers grond toe twee maande nadat die blom ryp geword het. Die sade kan moontlik deur die Kaapse stekelmuis versamel word. Die plant is eenslagtig en daar is afsonderlike plante met manlike en vroulike blomme en word bestuif deur klein kewers. Die plant word tot 1,3&nbsp;m hoog en groei in bergagtige, steil sanderige of rotsagtige hellings op hoogtes van 900 - 1770&nbsp;m. 

In Engels staan dit as die *Oily conebush* bekend.

## Sien ook 
* Alfabetiese lys van Suid-Afrikaanse bome

## Bronnelys 
* REDLIST Sanbi
* Biodiversityexplorer
* Protea Atlas
* Protea Atlas
* Plants of the World Online
Punjab Landbou-universiteit

Die **Punjab Landbou-universiteit** (PAU) in Ludhiana is die grootste landbou-universiteit in Asië. Dit is 'n staatslandbou-universiteit in Indië. Dit is in 1962 gestig en is die derde oudste landbou-universiteit van die land. Dit is formeel op 8 Julie 1963 deur die destydse premier van Indië, Pandit Jawaharlal Nehru, ingehuldig. PAU was in die 1960's 'n baanbreker in die Groen Rewolusie in Indië.
Raluvhimba

**Raluvhimba** is die Opperwese in die tradisionele godsdiens van die Venda.

Raluvhimba staan baie afsydig tot die mens, maar word tog beskou as die verskaffer van alle reën. Sy krag word ervaar deur alle buitengewone natuurverksynsles soos donderstorms, weerlig, vloede, droogtes en  aardbewings. Ook siektes onder die mens, sy vee en die wild en by die gesaaides word aan hom toegeskryf.

Die woord “luvhimba” beteken arend en die Opperwese word gesien as die “groot arend”, die “edelarend”, die “vaderarend” wat in die hemelruim woon. Hy is die skepper en openbaar hom soms in ‘n vlam vuur aan die opperhoof en spreek die opperhoof aan met die stem van die donderweer. Die opperhoof word beskou as sy kleinkind en hy is weer vir die opperhoof ‘n grootvader. Hy word uitsluitlik deur die opperhoof aangespreek en dan slegs as “groot vader”. In alle godsdienstige handelinge speel die voorvadergeeste en toorkuns ‘n rol. Die Christelike godsdiens is egter wyd aanvaar.

Ander bekende gode in die tradisionele godsdienste van Suider-Afrika is
*Uthixo, Qamatha en Umdali by die Xhosa
*Unkulunkulu en Umvelinquange by die Zulu
*Umkulumcandi by die Swazi
*Modimo
*Khuswane by die Lobedu
*Tilo en Hosi by die Tsonga
*Raluvhimba by die Venda
*Njambi Karunga en Omukuru by die Herero
*Pamba en Kalunga by die Ovambo
*Mwari
*Lesa by die volkere van Zambië
*Mulungu en Cauta by die volkere van Malawi
*Heitsi-eibib
*Tsoei-Goab by die Khoikhoi in Namibië

## Lees ook
*Tradisionele Afrika-godsdiens

## Bibliografie
*Bruwer, J.P.: Die Bantoe van Suid-Afrika. Johannesburg: Afrikaanse Pers-Boekhandel,1963.
*Standard Encyclopaedia of Southern Africa, deel 2. Kaapstad: Nasou,  1970.
*van Reeth, Adelaïde: Ensiklopedie van die mitologie. Kaapstad: Vlaeberg, 1994.
Noloyiso Sandile

**Noloyiso Sandile** (gebore **Nomusa Zulu**; 1963 – 8 Julie 2020) was die regent van die koningshuis van die amaRharhabe, een van die vele stamme van die Xhosavolk.

Sandile is in 1963 in Nongoma, Natal as Nomusa Zulu gebore. Sy was die dogter van die destydse koning van die Zoeloenasie, Cyprian Bhekuzulu kaSolomon, en die suster van die vorige Zoeloekoning, Goodwill Zwelithini kaBhekuzulu. 

Sy is in 1988 met Maxhoba Sandile van die amaRharhabe  getroud en het die naam Noloyiso Sandile aangeneem. Haar huweliksmaat is in 1991 as die monarg van die amaRharhabe aangewys. Hy het in die amp gedien tot sy afsterwe in 2011. Sandile het toe die nasie se regent geword. Sy was veronderstel om die posisie te beklee totdat haar jong seun mondig word om haar op te volg.

Sandile is op 8 Julie 2020 in Mdantsane, Oos-Kaap dood aan komplikasies met betrekking tot die koronavirus. Sy word oorleef deur haar broer, wie ook later in Maart 2021 gesterf het aan Covid-19, en haar twee kinders.
## Verwysings
Fynblaarsepter

Die **fynblaarsepter** (*Paranomus capitatus*) is 'n blomdraende struik wat tot die genus *Paranomus* behoort en deel van die fynbos vorm. Die spesie is endemies aan die Wes-Kaap waar dit voorkom in die Du Toit's-berge suid van Du Toitskloofpas tot die noord hellings van die Riviersonderendberge. 

Die struik word tot 50&nbsp;cm hoog en blom hoofsaaklik van Julie tot Oktober. 'n Brand vernietig die plant maar die sade oorleef. Die plant is tweeslagtig en bestuiwing vind deur die werking van insekte plaas. Die vrugte word, twee maande nadat die plant geblom het, ryp en die sade val na die grond waar dit deur miere versprei word. Die plant groei in bergagtige sandsteen fynbos op hoogtes van 400 - 1500&nbsp;m.

In Engels staan die struik as die *Fine-leaf sceptre* bekend.

## Bronnelys 
* REDLIST Sanbi
* Biodiversityexplorer
* Protea Atlas
* Plants of the World Online
Thomas Moodie (Rhodesiese setlaar)

**Thomas "Groot Tom" Moodie** (29 November 1839 - 30 April 1894) was 'n pionier wat in 1892 'n party van meestal Afrikanerboere uit die Oranje-Vrystaat gelei het om hulle in Rhodesië te vestig. In 1863 tree hy in die huwelik met Cecilia Jacomina Robberts. Twaalf kinders is uit die huwelike gebore. Moodie, bekend as 'Groot Tom', en sy trekgeselskap vertrek op 5 Mei 1892 vanaf Bethlehem, en vestig hom op 4 Januarie 1893 in Rhodesië. Hy stig die nedersetting Melsetter, vernoem na Moodie se voorvaderlike huis in die Orkney-eilande. Thomas Moodie is in die Melsetter-omgewing begrawe. Na sy dood het sy vrou, Cecelia Moodie, na haar familielede in die ZAR teruggekeer waar sy in 1905 oorlede is en begrawe is op die plaas Rietvlei, vandag bekend as die Rietvlei Natuurreservaat, suid van Pretoria.

## Verwysings
Zombie

duimnael
‘n **Zombie** is oorspronklik ‘n mitiese wese in die voodoo-kultus van die Wes-Indiese Eilande.

## Bygeloof
Hierdie mitologiese skepsel het sy oorsprong in die volksoorlewering van Afrika en die Karibiese eilande. Die siel van ‘n mens kan sy liggaam soos gewoonweg by afsterwe verlaat, maar kon ook deur priesters en sjamane deur middel van toorkrag uit ‘n lewende persoon verwyder word. In laasgenoemde geval kan Ghede, die god van die dood in die Voodoo-geloof, so ‘n persoon weer laat herlewe. So ‘n persoon is dan na sy opwekking ‘n slaaf.

## Gifstowwe
Die towernaar (die priester of sjamaan) het oor ‘n poeier beskik wat by inname ‘n verlammende uitwerking gehad het en tot hallusinasies en ‘n beswyming, die skyndood, gelei het waarvan die slagoffer later liggaamlik herstel het. Hierdie poeier is saamgestel uit die verlammende gif tetrotoksien verkry van die blaasoppe (tetraodontidae), die giftige stinkblaar (*Datura stramonium*) en die gif bufotoksien van die padda *Bufo marinus*.

## Reaksie
As ‘n persoon in hierdie situasie is, lyk dit of hy geestelik afwesig is en sy omgewing nie goed waarneem nie. Hy toon geen emosies nie. Verder reageer hy nie op sy eie naam en vrae nie. So ‘n persoon het dikwels ‘n stadige skuifelstappie. Dikwels lyk hy maer en is sy oë opvallend wit. Daarom word gesê dat ‘n zombie halfdood is. 

## Teenswoordig
Die woord zombie word sedert die 1920’s gebruik vir mense wat swaapagtig en onnosel voorkom en ‘n gebrek aan energie, geesdrif en inspirasie toon. Sedertdien het die woord zombie sy weg na die letterkunde gevind en word dit in boeke en films vir vermaak gebruik. Nou word allerlei onwaarskynlike en soms bonatuurlike eienskappe aan ‘n zombie toegeskryf.

## Bibliografie
* Hendrickson, Robert: The encyclopedia of word and phrase origins. Londen: MacMillan, 1987. 
* van Reeth, Adelaïde: Ensiklopedie van die mitologie. Kaapstad: Vlaeberg, 1994.
Vloerbrood

duimnael|Duivekater, 'n tipe vloerbrood.

**Vloerbrood** is brood wat tradisioneel direk op die bodem of vloer van 'n oond gebak word en nie in 'n broodpan nie. Die term 'vloerbrood' verwys nie na 'n soort brood of na die samestelling van die brood nie, maar na die manier waarop dit gebak word. Die bak van vloerbrode was veral gewild in die ou dae toe broodpanne skaars was.
Deesdae word vloerbrood dikwels op 'n bakplaat gebak, maar dan is dit 'n lae bakplaat en nie 'n tradisionele hoë broodpan nie.

## Verwysings
Dwerg (mitologie)

duimnael
‘n **Dwergie** is ‘n fabelagtige lelike  klein wese in die gedaante van ‘n man. Hy kom veral  in die mites en sages in die Noorse en Germaanse volksverhale voor en  beskik oor magiese kragte.

Hierdie natuurgees woon in rotsskeure, grotte, hol boomstamme of onder die grond. Hulle dra gewoonlik rooi puntmusse en kan hulself onsigbaar maak. In die sprokies is hulle meesal die mens vyandiggesind, maar kan in sommige gevalle behulpsaam wees deur onafgehandelde take te voltooi.

## Lees ook
*draak
*elf (mitologie)
*engel
*fee
*feeks
*heks
*kabouter
*monster
*nimf
*reus
*trol
*zombie

## Bibliografie
* van Reeth, Adelaïde: Ensiklopedie van die mitologie. Kaapstad: Vlaeberg, 1994.
Gewone kwassie

Die **Gewone kwassie** (*Sorocephalus lanatus*) is 'n blomdraende struik wat tot die genus *Sorocephalus* behoort en deel van die fynbos vorm. Die spesie is endemies aan die Wes-Kaap en kom in die Sederberg, Groot-Winterhoekberge en Hexrivierberge voor.

Die struik word slegs 80&nbsp;cm hoog, neig om uit te sprei en blom van September tot April met die hoogtepunt in Desember. Vuur vernietig die plant maar die sade oorleef. Die plant is tweeslagtig en bestuiwing vind deur die werking van insekte plaas. Die vrugte word, twee maande nadat die plant geblom het, ryp en die sade val na die grond waar dit deur miere versprei word. Die plant se habitat varieer volgens die hoogte, dit word gevind op hoogtes van 1500 - 1850&nbsp;m.

In Engels staan die struik as die *Common clusterhead* bekend.

## Galery 

Sorocephalus lanatus Helme 1.jpg
Sorocephalus lanatus Helme 2.jpg
Sorocephalus lanatus Helme 3.jpg

## Sien ook 
* Alfabetiese lys van Suid-Afrikaanse bome

## Bronnelys 
* REDLIST Sanbi
* Protea Atlas
* Plants of the World Online
Corra Dirksen

**Corra Dirksen** (22 Januarie 1938 – 10 Julie 2020) was 'n Springbokrugbyspeler en mediese dokter.

Hy het al drie sy toetsdrieë teen die Franse Hane in 1967 gedruk en is deur hulle *Le Monster* (die Monster) genoem.

Ná sy rugbyloopbaan het hy hom as geneesheer gekwalifiseer, en in Krugersdorp gewoon en gepraktiseer.

Hy is op 10 Julie 2020 aan Covid-19 oorlede.

## Toetse 
## Verwysings 
## Eksterne skakels 
*
Silwerblaarwolbos

Die **Silwerblaarwolbos** (*Spatalla argentea*) is 'n blomdraende struik wat tot die genus *Spatalla* behoort en deel van die fynbos vorm. Die spesie is endemies aan die Wes-Kaap waar dit in die Riviersonderendberge vanaf Wolfieskop tot by Jonaskop voorkom.

Die struik word slegs 80&nbsp;cm hoog en blom van Oktober tot Januarie. Die plant word vernietig in 'n brand maar die sade oorleef. Die plant is tweeslagtig en bestuiwing vind deur die werking van insekte plaas. Die vrugte word twee maande nadat die plant geblom het ryp, en die sade val grond toe waar dit deur miere versprei word. Die plant groei in sanderige grond tussen rotse op hoogtes van 475 - 1350&nbsp;m.

In Engels staan die struik as die *Silver-leaf spoon* bekend.

## Sien ook 
* Alfabetiese lys van Suid-Afrikaanse bome

## Bronnelys 
* REDLIST Sanbi
* Biodiversityexplorer
* Protea Atlas 1
* Protea Atlas 2
* Plants of the World Online
Fee

duimnael
‘n **Fee** is ‘n magiese figuur wat slegs in sprokies voorkom. Hulle is meestal goedgesinde mooi vroulike wesentjies en klein van gestalte. Met hul bonatuurlike gawes kan hulle enigiets ten goed of ten kwade laat gebeur. So kom hulle na die wieg van ‘n pasgebore baba en bepaal daardeur die lewenslot van die kind. Feetjies kom vir die eerste keer in die Franse en Provensaalse letterkunde voor waarna hulle deur die folklore van Europa versprei.

Die Broers Grimm (Jacob Ludwig Carl en Wilhelm Carl Grimm) is bekend vir hul versameling van Duitse feëverhale. Hans Christian Andersen (1805-1875) het feëverhale aangepas om lewenslesse oor te dra.

## Lees ook 
*draak
*dwerg (mitologie)
*elf (mitologie)
*engel
*feeks
*heks
*kabouter
*meermin
*monster
*nimf
*reus
*spook
*trol
*zombie

## Bibliografie
* Ensiklopedie van die Wêreld, deel 4. Stellenbosch: Albertyn-Uitgewers, 1993. 
* van Reeth, Adelaïde: Ensiklopedie van die mitologie. Kaapstad: Vlaeberg, 1994.
Swaannekwolbos

Die **swaannekwolbos** (*Spatalla thyrsiflora*) is 'n blomdraende struik wat tot die genus *Spatalla* behoort en deel van die fynbos vorm. Die spesie is endemies aan die Wes-Kaap waar dit in die Du Toitskloofberge, Louwshoekberg en in die Swartberg by Caledon voorkom.

Die struik sprei uit en word 1.5&nbsp;m in deursnee en blom van Augustus tot Desember. Die struik spruit weer uit na dit gebrand het. Die plant is tweeslagtig en bestuiwing vind deur die werking van insekte plaas. Die vrugte word, twee maande nadat die plant geblom het, ryp en die sade val na die grond waar dit deur miere versprei word. Die plant groei in sandsteen en granietgrond op hoogtes van 900 - 1500&nbsp;m.

In Engels staan die struik as die *Swan-neck spoon* bekend.

## Sien ook 
* Alfabetiese lys van Suid-Afrikaanse bome

## Bronnelys 
* REDLIST Sanbi
* Biodiversityexplorer
* Protea Atlas
* Protea Atlas, bl 74
* Plants of the World Online
Wollerige slangkoppie

Die **wollerige slangkoppie** (*Spatalla mollis*) is 'n blomdraende struik wat tot die genus *Spatalla* behoort en deel van die fynbos vorm. Die spesie is endemies aan die Wes-Kaap waar dit in die Hottentots-Hollandberge, Groenlandberg tot Kleinmondberge voorkom.

Die struik is plat, gerond, word slegs 80&nbsp;cm hoog en blom van Julie tot Desember. Die plant vrek na 'n brand maar die sade oorleef. Die plant is tweeslagtig en bestuiwing vind deur die werking van insekte plaas. Twee maande nadat die plant geblom het, val die ryp sade op die grond waar dit deur miere versprei word. Die plant groei in veenagtige grond in klam lope, rivieroewers op hoogtes van 450 - 920&nbsp;m.

In Engels staan die struik as die *Woolly spoon* bekend.

## Sien ook 
* Alfabetiese lys van Suid-Afrikaanse bome

## Bronnelys 
* REDLIST Sanbi
* Protea Atlas
* PlantzAfrica
* bl 100 Protea Atlas
* Plants of the World Online
Jennifer van den Heever

**Jennifer Muriel van den Heever** (gebore op 21 Januarie 1962 in Windhoek) is 'n Namibiese politikus en lid van die Populêre Demokratiese Beweging (PDM). Sedert Maart 2015 dien sy as 'n lid van die Nasionale Vergadering van Namibië vir die PDM. Sy is die huidige adjunkpresident van die PDM en die party se vorige nasionale voorsitter. Van 2015 tot 2020 was sy die party se hoofsweep in die Nasionale Vergadering.

## Vroeë lewe
Jennifer Muriel van den Heever is op 21 Januarie 1962 in Windhoek, Suidwes-Afrika gebore. Sy het standerd 10 in 1979 voltooi. en in die November 2019-verkiesing tot 'n tweede termyn as LP herkies.

## Verwysings
## Eksterne skakels
* Structure – PDM Namibia
Kilimanjaro-suikerbos

Die **Kilimanjaro-suikerbos** (*Protea caffra subsp. kilimandscharica*) is 'n struik wat hoort tot die bekende Protea genus. Die spesie is endemies aan Kenia en kom op die hange van berg Kilimanjaro voor. In Engels staan dit as die *Kilimanjaro sugarbush* bekend. Dit word as 'n subspesie van die Gewone protea *Protea afra* beskou.

## Galery 

Kilimanjaro vegetation 1.jpg
Kilimanjaro vegetation 2.jpg
Protea caffra subsp. kilimandscharica (1).JPG
Protea caffra subsp. kilimandscharica (2).JPG

## Sien ook 
* Alfabetiese lys van Suid-Afrikaanse bome
* Lys van proteaspesies

## Verwysings 
## Bronnelys 
* Protea Atlas
* Plants of the World Online
Moeketsi Majoro

**Moeketsi Majoro** (gebore 3 November 1961) is 'n Mosotho ekonoom en politikus wat sedert Mei 2020 as die premier van Lesotho dien. Hy was voorheen die Minister van Finansies in die kabinet van Tom Thabane van 2017 tot 2020. Sedert die 2017-verkiesing verteenwoordig Majoro die Thetsane-kiesafdeling no. 33 in die Nasionale Vergadering. Hy was voorheen 'n senator en die Minister van Ontwikkelingsbeplanning van 2013 tot 2015. Majoro is 'n lid van die All Basotho Convention (ABC).
## Vroeë lewe en opvoeding
Moeketsi Majoro is op 3 November 1961 in Tsikoane, Leribe-distrik, in Basoetoland gebore. Hy het 'n BA-graad in ekonomie aan die Nasionale Universiteit van Lesotho behaal en toe beide 'n PhD in natuurhulpbronekonomie en 'n meestersgraad in landbou-ekonomie aan die Washington State University verwerf.

## Loopbaan
duimnael|200px|links| Majoro besig om sy mening te lig in 'n vergadering in September 2013
Majoro was 'n dosent in ekonomie aan die Nasionale Universiteit van Lesotho tussen 1991 en 2000. In 2000 het hy as 'n fiskale ontleder by die ministerie van Finansies aangesluit en het die pos tot in 2004 beklee toe hy tot hoofsekretaris bevorder is. Hy het die Africa Group 1-groepering van die Internasionale Monetêre Fonds (IMF) van 2008 tot 2012 as beide uitvoerende direkteur en alternatiewe uitvoerende direkteur gedien.
### Premierskap
Op 12 Mei 2020 het die koalisievennote van die ABC hulle steun onttrek. Thabane het op 18 Mei sy bedanking aangekondig en die pos die volgende dag ontruim. Majoro is op 20 Mei as die nuwe premier ingehuldig.

## Persoonlike lewe
Majoro is met 'Masekoalane 'Mamusa Rankhelepe getroud. Die egpaar het twee kinders.

## Verwysings
## Eksterne skakels
* Moeketsi Majoro – Minister, Development Planning at Government of Lesotho
Trinity-kernwapentoets

duimnael|regs|240px|'n Paddastoelwolk sekondes ná die ontsteking van die *Gadget*.
**Trinity** was die kodenaam vir die eerste ontploffing van 'n kernwapen. Die toets is op 16 Julie 1945 om 05:29 deur die Amerikaanse Weermag uitgevoer as deel van die Manhattan-projek. Dit het plaasgevind in die Jornada del Muerto-woestyn, ongeveer 56&nbsp;km suidoos van Socorro, Nieu-Mexiko. Die plek was toe bekend as die *USAAF Alamogordo Bombing and Gunnery Range*, tans deel van die White Sands-missieltoetsterrein. Die enigste geboue destyds was die *McDonald Ranch House* en sy aanvullende geboue wat deur die wetenskaplikes gebruik is as 'n laboratorium om komponente van die bom te toets. 'n Basiskamp is opgerig en daar was 425 mense teenwoordig tydens die naweek van die toets. 

Die kodenaam "Trinity" is toegeken deur J. Robert Oppenheimer, direkteur van die Los Alamos-laboratorium; dit is geïnspireer deur die poësie van John Donne. Die toets is gedoen met 'n inploffingstipe ontwerp wat plutonium gebruik het met die bynaam *The Gadget*. Dit was dieselfde ontwerp as wat gebruik is vir die Fat Man-bom wat op 9 Augustus 1945 oor Nagasaki laat ontplof is. Die ontwerp was kompleks en het 'n groot poging van die Los Alamos-laboratorium geverg, en die onsekerheid of die ontwerp sou werk of nie het gelei tot die besluit om eers 'n toetsontploffing te laat plaasvind. Die toets is deur Kenneth Bainbridge beplan en bestuur.

Die vrees vir 'n swak ontploffing (geen kernreaksie nie) het tot gevolg gehad dat 'n staalhouer, genaamd Jumbo, ontwerp is waarin die plutonium geplaas kon word sodat dit later herwin kon word ingeval die kernreaksie glad nie plaasvind nie. Jumbo is toe nie gebruik nie. 'n "Kleedrepetisie" is op 7 Mei 1945 gehou waar 108 ton plofstof, behandel met radiaktiewe isotope, ontplof is. Die Trinity-bom het energie gelykstaande aan 22&nbsp;kiloton TNT vrygestel. Van die waarnemers was Vannevar Bush, James Chadwick, James Conant, generaal Thomas Farrell, Enrico Fermi, Richard Feynman, Leslie Groves, Robert Oppenheimer, Geoffrey Taylor, Richard Tolman en John von Neumann.

Die toetsterrein is in 1965 tot 'n Nasionale Historiese Landmerk verklaar en die volgende jaar op die *National Register of Historic Places* gelys.
Geelvarkoor

Die **Geelvarkoor** (*Zantedeschia pentlandii*) (ook Mapoglelie) is ’n spesie in die aronskelkfamilie, Araceae. Dit is 'n knoldraende, meerjarige plant wat 40 tot 60&nbsp;cm hoog word. Die blomme is geel, 'n lang smal aar van 8-9&nbsp;cm en word omsluit deur 'n geel leeragtige skutblaar met 'n pers kol in die basis. Die blare is pylvormig. Die plant groei in rotsagtige grasveld en oop boomveld tussen dolerietblokke. 

Die plant is inheems aan Mpumalanga en Limpopo waar dit voorkom van Roossenekal tot Dullstroom. Dit het 'n voorkomsgebied van 12&nbsp;000&nbsp;km². In Engels staan dit as die *Sekhukhune Golden Arum * bekend.

## Galery 

Zantedeschia pentlandii 'Captain Odeon' 2016-09-04 01.jpg
Zantedeschia pentlandii 'Captain Ventura' 2019-06-09 02.jpg
Zantedeschia pentlandii 'Red Charm' 2023-07-21 02.jpg

## Bronnelys 
* *Fotogids tot die Veldblomme van Suid-Afrika*, John Manning, Briza Publikasies, 
* REDLIST Sanbi
* Plants of the World Online
Rochester, Kent

**Rochester** [ˈrɒtʃɪstər] is 'n nedersetting in die seremoniële graafskap Kent in die suidooste van Engeland wat administratief onder die unitêre owerheid Medway val. Tussen 1211 en 1998 het Rochester as *City of Rochester* stadstatus gehad. Om administratiewe en ander redes is besluit om hierdie status nie te bewaar nie. Rochester is aan die River Medway geleë, sowat 50 km suidoos van Londen. Eeue lank was die Britse Vloot se skeepswerf op die Medway die basis vir Rochester se ekonomie - net soos dié van Chatham en Gillingham. Die werf se sluiting in 1984 het 'n leemte in die gebied se ekonomiese lewe gelaat.

Rochester se geskiedenis strek ver terug in die verlede. Die huidige nedersetting het sy oorsprong in 'n klein Saksiese dorpie. Sy Normandiese katedraal van 1077 (die huidige gebou dateer uit die 12de en 13de eeu), as kerk gestig in 604, is op een na die oudste in Engeland, net soos die diosees waarvoor dit as geestelike middelpunt dien. Die Normandiese kasteel van Rochester is op die hoogste punt van die historiese Romeinse stadsmuur opgerig om die laaste drif van die Medwayrivier voor sy monding te beskerm en bied vanuit sy toring, wat onder die hoogstes in Engeland gereken word, uitsigte oor die omgewing.

Die historiese boukuns en besonderse atmosfeer van Rochester en sy omgewing was 'n inspirasie vir een van die invloedrykste skrywers in Victoriaanse Engeland, Charles Dickens (1812–1870). Dickens het in Chatham, 'n naburige nedersetting, van sy kinderjare deurgebring (sy familie het hulle daar gevestig toe hy vyf jaar oud was) en lang staptoere met sy vader onderneem. Later het hy 'n landelike woning in Higham naby Rochester bewoon - met 'n chalet in die Switserse styl waar baie van sy romans ontstaan het. Die skrywer het só onder Rochester se indruk gestaan dat dit in sy literêre werke 'n belangriker plek inneem as Londen. Baie van Rochester se argitektoniese besienswaardighede word in sy romans beskryf, waaronder die Elisabethaanse *Restoration House* van 1587 (die woning van Estella en Miss Havisham in *Great Expectations*), ''The Six Poor Travellers' House* (ook bekend as *Watts Charity'', 'n gashuis wat vanaf die 1580's tot in die tyd van die Tweede Wêreldoorlog verblyf gebied het vir arm reisigers, onsterflik gemaak in een van Dickens se kersverhale), *Eastgate House* en *Guildhall Museum* wat aan die plaaslike geskiedenis gewy is.

## Verwysings 
## Eksterne skakels 
;Geskiedenis
----
* *Historic UK: Rochester*
;Toerisme
----
*  *Visit Medway • Rochester | Chatham | Gillingham*
Pienkvarkoor

Die **pienkvarkoor** (*Zantedeschia rehmannii*) is ’n spesie in die aronskelkfamilie, Araceae.

## Beskrywing 
Dit is 'n knoldraende, meerjarige plant wat 20 tot 60&nbsp;cm hoog word. Die blomme is 'n lang smal are van 3-4&nbsp;cm en word omsluit deur 'n tregtervormige, leeragtige wit of donkerpienk skutblaar. Die blare is smal elipties. Die plant groei in rotsagtige grasveld bosrande. 

## Verspreiding 
Die plant is inheems aan die Vrystaat, Gauteng, KwaZulu-Natal en Mpumalanga. Dit is ook inheems in Eswatini en Mosambiek. In Engels staan dit as die *Purple arum* bekend.

## Galery 

Zantedeschia rehmannii Cantedeskia Rehmanna 2021-09-18 01.jpg
Zantedeschia rehmannii Cantedeskia Rehmanna 2021-09-18 02.jpg
Zantedeschia rehmannii.jpg
紅花馬蹄蓮 Zantedeschia rehmannii -香港青松觀蘭花展 Tuen Mun, Hong Kong- (9204849099).jpg

## Bronnelys 
* *Fotogids tot die Veldblomme van Suid-Afrika*, John Manning, Briza Publikasies, 
* REDLIST Sanbi
* Plants of the World Online
Straat van Malakka

Die **Straat van Malakka** (Maleis: *Selat Melaka*; Indonesies: *Selat Malaka*; Thai: ช่องแคบมะละกา; Tamil: மலாக்கா நீரிணை, *Malākkā nīriṇai*; Chinees: 馬六甲海峽/马六甲海峡) is ’n smal seestraat van 930&nbsp;km tussen die Maleise Skiereiland en die Indonesiese eiland Soematra. As die hoofkanaal tussen die Indiese en Stille Oseaan is dit een van die belangrikste skeepsroetes in die wêreld. Dit is genoem na die Sultanaat Malakka, wat tussen 1400 en 1511 oor die argipel regeer het; die hoofstad daarvan was in die hedendaagse Maleisiese staat Malakka.

## Ekonomiese belang 
Uit ’n ekonomiese en strategiese oogpunt is die Staat van Malakka een van die belangrikste skeepslane in die wêreld.

Dit is die belangrikste handelsroete ter see tussen die Indiese en Stille Oseaan en verbind groot Asiatiese ekonomieë soos dié van Indië, Thailand, Indonesië, Maleisie, die Filippyne, Singapoer, China, Japan, Taiwan en Suid-Korea. Meer as 94&nbsp;000 skepe vaar elke jaar deur die straat en dit is dus ook een van die besigste seestrate ter wêreld: Sowat 25% van die wêreld se handelsgoedere beweeg daardeur, insluitende olie, Chinees vervaardigde produkte, steenkool, palmolie en Indonesiese koffie. Sowat ’n kwart van alle olie wat oor die see vervoer word, gaan deur die seestraat, veral van die Persiese Golf na Asië. Dit is ook een van die wêreld se grootste bottelnekke, want dit vernou suid van Singapoer tot net 2,8&nbsp;km.

## Gevare vir skepe 
Seerowery is ’n probleem in die seestraat. Dit was veral in die 2000's ’n groot gevaar, met ’n toename sedert die aanvalle op 11 September 2001. Nadat aanvalle in die eerste helfte van 2004 weer toegeneem het, het vlote in die streek die waters strenger gepatrolleer. Daarna het aanvalle op skepe in die Straat van Malakka afgeneem, tot 79 in 2005 en 50 in 2006. Volgens onlangse verslae is aanvalle in onlangse tye heeltemal gestaak.

Daar is 34 skeepswrakke in die kanaal, sommige sedert die 1880's, en dit hou ’n gevaar van botsings in in die vlak, smal seestraat.

Nog ’n gevaar is die rook weens bosbrande op Soematra. Dit kan sigbaarheid tot 200&nbsp;m laat afneem en dit dwing skepe op baie stadig te vaar in die besige seestraat, waar vragskepe van langer as 350&nbsp;m soms vaar.

## Verwysings 
## Skakels 
*
Soetvarkblom

Die **soetvarkblom ** (*Zantedeschia odorata*) is ’n spesie in die aronskelkfamilie, Araceae. Dit is 'n knoldraende, meerjarige plant wat 75 tot 100&nbsp;cm hoog word. Die blomme is geel, 'n lang smal are  en word omsluit deur 'n wit leeragtige skutblaar. Die blare is pylvormig. Die plant groei in vleilande of langs strome. 

Die plant is seldsaam en inheems aan die Noord-Kaap waar dit voorkom op die Bokkeveld-eskarp naby Nieuwoudtville. Dit het 'n voorkomsgebied van slegs 46&nbsp;km². In Engels staan dit as die *Bokkeveld Arum* bekend.

## Bronnelys 
* REDLIST Sanbi
* PlantZAfrica
* Plants of the World Online

## Eksterne skakels
Egalisme

**Egalisme** of **egalitarisme** (van die Franse *égal*, "gelyk") is ’n gedagterigting in politieke filosofie wat geskoei is op die begip sosiale gelykheid, vooropgestel vir alle mense. Egalistiese leerstellings word gewoonlik gekenmerk deur die idee dat alle mense gelyk is in basiese waarde of morele status. Volgens egalisme behoort alle burgers van ’n staat gelyke regte te hê.

Die term het twee verskillende definisies: óf ’n politieke leerstelling dat alle mense as gelykes behandel behoort te word en dieselfde politieke, ekonomiese, sosiale en burgerregte behoort te hê óf ’n sosiale filosofie wat die verwydering van ekonomiese ongelykhede onder mense, ekonomiese egalisme of die desentralisasie van mag propageer. Sommige bronne definieer egalisme as gelykheid wat die natuurlike toestand van die mensdom weerspieël. Dit sluit ook gender- en godsdiensgelykheid in. 

## Verwysings
## Skakels
Long John Silver

**Long John Silver** is ’n fiktiewe karakter en die hoofantagonis in die roman *Treasure Island* (1883) deur Robert Louis Stevenson. Hy is die kleurrykste en mees komplekse karakter in die boek en maak nog sy verskyning in moderne kultuur. Veral sy af been en papegaai het grootliks bygedra tot moderne uitbeeldings van seerowers.

## Profiel 
Long John Silver is ’n geslepe en opportunistiese seerower wat kwartiermeester was onder die berugte kaptein Flint. Stevenson se uitbeelding van Silver het die moderne beeld van seerowers grootliks beïnvloed.

Silver het ’n papegaai, genoem na kaptein Flint, wat gewoonlik op sy skouer sit en klets met bekende seerowersfrases. Silver gebruik die papegaai om Jim Hawkins, die boek se protagonis en verteller, se vertroue te wen deur vir hom opwindende verhale van die voël te vertel.

Sy been is naby die heup afgesit en hy steun op ’n kruk, wat hy baie flink hanteer. Hy is lank en sterk, met ’n gesig so groot soos ’n stuk ham – eenvoudig en bleek, maar intelligent en glimlaggend. Soos baie van Stevenson se karakters is daar ’n tweeledigheid in sy karakter: Silver is blykbaar ’n hardwerkende en aangename seeman, en dit is eers later in die storielyn dat sy skurkagtige aard geleidelik onthul word. Sy verhouding met Jim weerspreek daardie tweeledigheid, want hy dien as ’n mentor en eindelik vaderfiguur vir Jim. Dit skep groot skok en emosie wanneer ontdek word hy is in beheer van die muitery, veral wanneer Jim hom later moet konfronteer en teen hom moet veg.

Volgens Stevenson se briewe is die idee van Long John Silver geïnspireer deur ’n werklike vriend, William Henley, ’n skrywer en redakteur. 

## Verwysings 
## Skakels 
* John Silver op IMDb
* *Treasure Island* op *The Mercury Theatre on the Air*: 18 Julie 1938
Klipboegoe

Die **klipboegoe** (*Coleonema album*) is 'n blomdraende struik wat tot die genus *Coleonema* behoort en deel van die fynbos vorm. Die struik is endemies aan die Wes-Kaap. Die struik word tot 2&nbsp;m hoog en is kompak met digte blare. Die blare is naaldvormig en ruik soet wanneer dit gekneus word. Die wit blomme is op die punte van takke saamgebondel en is 8&nbsp;mm in deursnee. 

Die struik groei in sandsteen of granietkoppe langs die kus. In Engels staan die struik as die *white confetti bush* bekend. Die spesie staan ook as die *aasbossie* en *wit-konfettibos* bekend.

## Galery 

Coleonema album (1).JPG
Coleonema album (2).JPG
Coleonema album (3).JPG
Coleonema album en flor.jpg

## Bronnelys 
* REDLIST Sanbi
* Plants of the World Online
* PlantZAfrica
* Manning, John: *Fotogids tot die Veldblomme van Suid-Afrika* Briza Publikasies,
Starotsjerkasskaja

thumb|220px|Huise en die Petropawlofsk-kerk gesien vanuit die kloktoring van die Katedraal van die Opstanding.
**Starotsjerkasskaja** (Russies: Старочерка́сская), voorheen **Tsjerkassk** (Черка́сск), is ’n *stanitsa* (dorp) in Rostof-oblast, Rusland. Dit dateer van die laat 16de eeu en is geleë aan die regteroewer van die Donrivier, sowat 35&nbsp;km van die groot Russiese hawestad Rostof aan die Don.

Die dorp is bekend daarvoor dat dit byna twee eeue lank die hoofkwartier van die kultuur en politiek van die Don-Kosakke was. Weens gereelde oorstromings in die lente wat die dorp verskeie kere verswelg het, het die Kosakke hulle hoofstad in 1805 na die hoërliggende Nowotsjerkassk geskuif.

In en om Starotsjerkasskaja is meer as 40 merkwaardige historiese en kulturele terreine, insluitende die Katedraal van die Opstanding (*Woskresenski*), wat in 1719 voltooi is, en sy beroemde vergulde ikonostase van hout.

## Geskiedenis
thumb|270px|links|’n Uitsig op die Katedraal van die Verheerliking (Preobrazjenski).
’n Kosakfort is waarskynlik reeds voor 1570 gebou op die eiland in die Donrivier wat later Monastirski genoem is, hoewel dit in 1593 die eerste keer in geskrifte genoem is. Dit het ná 50 jaar die hoofstad van die Don-Kosakke geword, eers as ’n onafhanklike entiteit tussen Rusland, Turkye en Pole, wat toe ’n vasal van die Russiese tsaars was, toe as ’n administratiewe streek en toe as die Don Woisko-provinsie van die Russiese Ryk.

Op sy hoogtepunt in die 18de eeu was Tsjerkassk ’n besige stad met ’n sterk fort. Dit was die woonplek van ’n hele paar beroemde Kosakke van die 17de en 18de eeu, onder andere Stepan Razin en Jermak Timofejewitsj. Dit was ook die terrein van woeste gevegte tussen Rusland, die Ottomaanse Ryk, die Krim en Kosakmagte.

Omdat dit op ’n eiland geleë was, was die stad se posisie baie gerieflik vir ’n fort en militêre kamp, maar ongerieflik vir ’n administratiewe en handelsentrum – die eiland is in die lente deur die Don oorstroom en die dig bevolkte houtstad het dikwels onder vernietigende brande deurgeloop.

In 1805 het die ataman die hoofstad na die nuwe stad Nowotsjerkassk (letterlik "Nuwe Tsjerkassk") geskuif. Dié was op ’n heuwel sowat 40&nbsp;km van Tsjerkassk. Die meeste inwoners het na die nuwe hoofstad getrek. Die oorblyfsels van die ou stad het die status van *stanitsa* en die nuwe naam Starotsjerkasskaja (letterlik "Ou Tsjerkassk") gekry. Dit is nou die tuiste van ’n belangrike museum, toeristesentrum en Ortodokse monnikeklooster. 

## Skakels
*Dorp se blad op die webtuiste van die goewerneur van Rostof
*Terrein van die Starotsjerkasskaja-museum
Lekgalameetse-natuurreservaat

[regs|duimnael|260px|'n [Bergkwikkie soek kos in 'n helder bergstroom in Lekgalameetse.]]
**Lekgalameetse-natuurreservaat** is 'n bewaarde bergwildernis van 18 718 ha, geleë wes van Ofcolaco in die noordelike Drakensberge van die Limpopo-provinsie, Suid-Afrika. Dit is in die tagtigerjare deur die Lebowa-regering in die vooruitsig gestel as 'n reservaat van 25 000 ha genaamd **The Downs-natuurreservaat**, wat ontspanningsaktiwiteite, kampe en stapaktiwiteite sou bied. Die huidige geriewe sluit selfsorgakkommodasie, 'n boskamp met houthutte langs 'n stroompie, plaashuise wat as gastehuise dien, en 'n kamp vir skooluitstappies in. 

Sedert 2001 word dit deur die Limpopo Toerisme en Parkeraad bestuur. In die noorde grens dit aan die Wolkberg Wildernisarea. Die bewaringsgebied word van wes na oos deurkruis deur die Orrie Baragwanath-pas, wat egter slegs geskik is vir vierwielaangedrewe voertuie. Die westelike hellings word gedreineer deur sytakke van die Mohlapitserivier wat in die Wolkberg ontspring, en  'n paar kilometer suid daarvan by die Olifantsrivier aansluit. "Lekgalameetse" beteken "die plek van water" in die sePedi-taal van die Sekororo-volk, 'n stam van die baPedi. 

Die omgewing het 'n wisselende vlinder-fauna.  Sedert die middel 1980's het die indringer- en windverspreide pompombossie homself hier gevestig. 

## Verwysings
Straat van Makassar

Die **Straat van Makassar** (Indonesies: *Selat Makassar*) is ’n seestraat tussen die eilande Borneo en Soelawesi in Indonesië. In die noorde sluit dit by die Celebessee aan en in die suide by die Javasee. Die Mahakam- en Karanganrivier van Borneo loop in die seestraat uit.

Hawestede aan die Straat van Makassar sluit in Balikpapan en Bontang in Borneo, en Makassar, Paloe en Parepare in Soelawesi. Die stad Samarinda is 48&nbsp;km van die seestraat af.

## Eksterne skakels 
*
Departement van Internasionale Betrekkinge en Samewerking

Die **Departement van Internasionale Betrekkinge en Samewerking** (Engels: *Department of International Relations and Cooperation* - **DIRCO**) is die ministerie van buitelandse sake van die Suid-Afrikaanse regering. Dié departement is verantwoordelik vir die buitelandse betrekkinge van Suid-Afrika en dus die land se verhoudings met die buiteland en internasionale organisasies, sowel as die bestuur van Suid-Afrika se diplomatieke missies in die buiteland. Die departement word gelei deur die Minister van Internasionale Betrekkinge en Samewerking, tans Naledi Pandor.

Voorheen was die department bekend as die Departement van Buitelandse Sake. Dit is dit in Mei 2009 herdoop tot die Departement van Internasionale Betrekkinge en Samewerking deur president Jacob Zuma. In die nasionale begroting van 2010 het dit 'n begroting van 4 824,4 miljoen rand ontvang, en het dit 4 533 werknemers gehad.

## Sien ook 
* Buitelandse betrekkinge van Suid-Afrika
* Lys van diplomatieke missies van Suid-Afrika
* Lys van diplomatieke missies in Suid-Afrika

## Verwysings 
## Eksterne skakels
* Amptelike webwerf
Eikenhofdam

Die **Eikenhofdam** verskaf besproeiingswater aan die plase in die Elginvallei.

Hierdie dam lê in die Palmietrivier naby Grabouw, wes van die R321-pad, tussen Elgin en die Viljoenspas en by 34° 7′ 12″ suid en 19° 1′ 59.52″ oos.

Die damwal is 300&nbsp;m lank en 46&nbsp;m hoog en is in 1977 gebou. Dit het 'n bakmaat van 29 miljoen m³, vorm 'n stumeer van maksimaal 2,4&nbsp;km² en is dan 8,57&nbsp;km lank. Rondom die dam is veral appelboorde en die omgewing leen hom tot ontspanningsmoontlikhede.

## Sien ook 
* Lys van grootste damme in Suid-Afrika

## Bibliografie 
* za.geoview.info
Tuinroetedam

Die **Tuinroetedam** verskaf water vir huishoudelike gebruik aan George in die Wes-Kaap.

Hierdie dam lê 6&nbsp;km uit die middedorp van George, tussen die woonbuurt Eden en Saasveld, by die samevloeiing van die Kat- en die Swartrivier en by 33° 57′ 51″ suid en 22° 30′ 51″ oos.

Dit is in 1984 gebou met 'n volume van nagenoeg 10&nbsp;miljoen&nbsp;m³ en 'n maksimum area van slegs 0,871&nbsp;km². In 2019 is die oorloop van die damwal van 179,94&nbsp;m tot 182,5&nbsp;m verhoog waardeur die bakmaat tot 12½&nbsp;miljoen&nbsp;m³ toegeneem het.

In die mooi natuurskoon rondom die dam is volop ontspanningsgeleenthede.

## Sien ook 
* Lys van grootste damme in Suid-Afrika
Handgranaat

thumb|250px|’n M67-skerfgranaat, ’n moderne handgranaat in die VSA.
’n **Handgranaat** is ’n ploftoestel wat gewoonlik met die hand gegooi word, maar dit kan kan ook ’n projektiel wees wat met ’n granaatwerper gegooi word. ’n Handgranaat bestaan gewoonlik uit ’n springstoflading, ’n slagdoppie en ’n slagpen in die granaat om die slagdoppie te laat ontplof. Wanneer die granaat gegooi word, word die veiligheidshefboom vrygestel om die ontsteker te laat afgaan. Die ontsteker laat die hooflading ontplof. Soms het die granaat ’n tydontsteker, wat dit ná ’n paar sekondes laat ontplof, en soms gaan die granaat af wanneer dit die gond tref.

Daar is verskeie soorte handgranate, soos ’n skerf-, steel-, gas-, brand- en rookgranaat. Skerfgranate word waarskynlik die meeste gebruik deur moderne weermagte. Hulle is so ontwerp dat hulle skrapnel rondstrooi wanneer hulle ontplof. Hulle word gewoonlik uit ’n skuiling gegooi om die gooier te beskerm. Steelgranate het ’n handvatsel, of steel, waarmee die granaat verder gegooi kan word, maar verminder die gewig waarmee die granaat die grond tref. Die term verwys gewoonlik na die Duitse *Stielhandgranate* wat in 1915 ontwerp en gedurende die Eerste Wêreldoorlog ontwikkel is. Dit het sedertdien in onbruik geraak. 

Gasgranate word gewoonlik gebruik om chemiese gas te versprei en ’n rookgranaat versprei rook en fosfor. ’n Traangasgranaat word gebruik om traangas te versprei en brandgranate om ’n brand te stig.
  
Granate is gewoonlik rond, met ’n pynappel- of basketbalontwerp. 

## Skakels
2020 Hongaarse Grand Prix

regs|140px

Die **2020 Formule Een Hongaarse Grand Prix** (Hongaars: *Formula 1 Aramco Magyar Nagydij 2020*) het op 19 Julie 2020 op die Hungaroring in Budapest, Hongarye plaasgevind.

Dit is sedert 1986 die vyf-en-dertigste uitgawe van die Hongaarse Grand Prix in die wêreldkampioenskap van Formule 1, en die derde rondte van die kampioenskap in 2020. 

## Bande beskikbaar gestel 
## Vrye oefening
## Kwalifisering 
## Wedren 
### Renuitslag 
## Puntestand na die Grand Prix 
### Renjaers 
### Vervaardigers
Tom Thabane

200px|duimnael|links|Thabane in Augustus 2014
**Thomas Motsoahae Thabane** (gebore 28 Mei 1939) is 'n politikus. Hy was die premier van Lesotho vanaf Junie 2017 tot Mei 2020. Hy het ook die amp vanaf Junie 2012 tot Maart 2015 beklee. Hy is die huidige leier van die All Basotho Convention (ABC) politieke party.

Thabane het in die destydse regering van premier Pakalitha Mosisili gedien. Hy was 'n lid van die regerende Lesotho Congress for Democracy (LCD), maar in 2006 het hy van die LCD af weggebreek en die All Basotho Convention van stapel gestuur. Na meer as vyf jaar in opposisie het hy 'n koalisie van 12 partye in die nasleep van die 2012-parlementsverkiesing gevorm en hy is tot premier aangestel.

In die 2015-parlementsverkiesing is die ABC deur 'n sewe-party-koalisie onder leiding van Mosisili verslaan, hoewel die ABC wel die meeste kiesafdelings gewen het. Twee maande later het Thabane saam met twee ander opposisieleiers na Suid-Afrika gevlug en beweer dat hul lewens in gevaar was. Hulle het op 12 Februarie 2017 na Lesotho teruggekeer om deel te neem aan 'n mosie van wantroue wat Mosisili as premier verwyder het. In die daaropvolgende parlementsverkiesing het Thabane 'n meervoudige aantal setels in die Nasionale Vergadering gewen en as premier teruggekeer.

In 2020 was Thabane onder druk om as premier te bedank weens sy beweerde betrokkenheid by die moord op sy gewese eggenoot. Hy het op 18 Mei aangekondig dat hy die volgende dag sou bedank. Finansies minister Moeketsi Majoro het hom opgevolg.

## Verwysings 
## Eksterne skakels 
* The Right Honourable Dr Motsoahae Thomas Thabane
Nasionale Raad van Namibië

[duimnael|regs|250px|Nasionale Raadsgebou in [Windhoek]]
duimnael|200px|Huidige samestelling:
Die **Nasionale Raad** is die hoërhuis van Parlement van Namibië. Hierdie liggaam adviseer die Nasionale Vergadering en keer wetgewing vir die laaste keer goed voordat dit na die president gaan vir beslissing.  

Die 42 lede van Nasionale Raad word indirek deur streeksrade verkies nadat streeksverkiesings gehou is. Elkeen van die 14 streeksrade kies slegs drie verteenwoordigers om in die Nasionale Raad te dien. Die mees onlangse streeksverkiesings is op 27 November 2015 gehou. 

Die samestelling van Nasionale Raad is as volg: 

* Suidwes-Afrika Volksorganisasie (SWAPO) - 40 setels 
* Populêre Demokratiese Beweging (PDM) - 1 setel 
* National Unity Democratic Organization (NUDO) - 1 setel 

Die raad vergader in die Namibiese hoofstad Windhoek oorkant die sogenaamde Tintenpalast. Sedert 2019 is die voorsitter Bernard Sibalatani. Tans beklee slegs tien vroue setels in die Nasionale Raad. 

## Vorige samestellings van Nasionale Raad 
## Sien ook 
* Nasionale Vergadering van Namibië - die onderste kamer van die Parlement 
* Geskiedenis van Namibië 
* Wetgewende tak 
* Lys van voorsitters van die Nasionale Raad van Namibië 
* Lys van nasionale wetgewers

## Verwysings
Marian Tredoux

**Marian Tredoux** (20 September 1952 – 19 Januarie 2019) was 'n Suid-Afrikaanse geoloog. Sy was professor aan die Universiteit van die Vrystaat en doseer aan die Universiteit van Kaapstad. Die mineraal tredouxiet is na haar vernoem.

## Vroeë lewe en uitbeelding 
Tredoux word op 20 September 1952 gebore en word groot in die noordelike voorstede van Kaapstad, Suid-Afrika. Sy matrikuleer aan die Hoërskool D.F. Malan in Bellville, Wes-Kaap en verwerf die graad BSc in geologie, geochemie en chemie in 1974 van die Universiteit van Stellenbosch.

## Verwysings
VanDutch

**VanDutch Inc.** [væn'dʌtʃ] is 'n Nederlandse skeepsbou-onderneming wat in 2008 gestig is en op jagte en superjagte fokus, met 'n Amerikaanse hoofkwartier in Fort Lauderdale, Florida, 'n Europese hoofkwartier in Port de la Rague in die suide van Frankryk en 'n ontwerpkantoor in Amstelveen, Nederland.

VanDutch se sakemodel het daarop berus dat jagte in Nederland ontwikkel en ontwerp is, terwyl hulle op buitelandse skeepswerwe gebou is. Die subkontrakteurs was *Marquis Yachts* in Wisconsin vir die Amerikaanse en *Couach* in Gujan-Mestras naby Bordeaux, Frankryk vir die Europese mark. 
[duimnael|links|VanDutch 75. Die jagreeks se elegant-funksionele, minimalistiese ontwerpstyl en sy gebruikersvriendelikheid is bemarkingsfaktore - net soos die vinnige versnelling en hoë snelheid van maksimaal 40 [Knoop (snelheid)|knope]]
Op 17 Junie 2020 het die Italiaanse skeepswerf Cantiere del Pardo, bekend vir sy jaghandelsmerke *Grand Soleil* en *Pardo Yachts*, bekend gemaak dat hulle VanDutch oorgeneem het. Toekomstige VanDutch-jagte sal op die onderneming se Italiaanse skeepswerf in Forlì gebou word, waarby drie modelle vir 2021 aangekondig is.

### Ontwerpbeginsels 
VanDutch-jagte is ontwerp om deur hul eienaars bestuur te word - geen kaptein word benodig nie. Die onderneming se gebruikersvriendelike jagte het met hul unieke ontwerp en 'n fokus op funksionaliteit en maklike onderhoud het onder meer bekende persoonlikhede soos Leonardo DiCaprio en David en Victoria Beckham as teikengroep wat die bote as leefstylprodukte koop. Die eerste boot, VanDutch 40, is in 2009 geloods. Die modelreeks is vervolgens uitgebrei met die VanDutch 30, 40.2 (nuut ingevoer in 2019), die *Super Yacht Edition* (2019), VanDutch 48 (2019) en 75.

## Verwysings 
## Eksterne media 
;Media
----
* *Amptelike video*
Samuel Sitta

**Samuel John Sitta** (18 Desember 1942 – 7 November 2016) was 'n Tanzaniese CCM-politikus en die parlementslid vir Urambo-Oos. Hy was die speaker van die Nasionale Vergadering van Tanzanië tussen Desember 2005 en 2010 en later die Nasionale Minister van Oos-Afrikaanse samewerking vanaf 2010 tot 2015.

## Lewensloop 
Sitta was 'n lid van die regerende Chama Cha Mapinduzi party. Hy was tussen 1975 en 1995 'n lid van die parlement. Hy het as direkteur-generaal van die Tanzanië-beleggingsentrum gedien. Later is hy weer as 'n LP verkies. Die keer het hy die Urambo Mashariki-kiesafdeling verteenwoordig. 

Hy is op 26 Desember 2005 as speaker van die Nasionale Vergadering verkies en het gevolglik vir Pius Msekwa opgevolg. Sitta is in 2010 tot die kabinet aangestel as die Minister van Oos-Afrikaanse Samewerking. 

Samuel Sitta is omstreeks 03:00 op 7 November 2016 in die TUM School of Medicine (Klinikum rechts der Isar) in München (Duitsland) oorlede nadat hy vir 'n kort tydjie siek was.

## Verwysings
Nazier Paulsen

**Mogamad Nazier Paulsen** is 'n Wes-Kaapse lid van die Nasionale Vergadering vir die Ekonomiese Vryheidsvegters (EFF). Hy was voorheen lid van die Wes-Kaapse Provinsiale Parlement. 

## Vroeë lewe en onderwys
Nazier Paulsen en sy gesin was deel van die anti-apartheidsbeweging. Paulsen was lid van die United Democratic Front. Hy het 'n BCom-honneursgraad en 'n nagraadse diploma in verspreide stelsels aan die Universiteit van Kaapstad behaal.

## Loopbaan
Paulsen het na sy studies as 'n dosent van inligting en tegnologie aan die Kaapse Skiereiland Universiteit van Tegnologie gewerk. Paulsen was ook voorsitter van beide die Mitchells Plain Community Development Corporation en die South African Progressive Civic Organisation (SAPCO). 

Paulsen het in 2013 by die Ekonomiese Vryheidsvegters aangesluit. Hy was die party se Wes-Kaapse premierskandidaat vir die 2014-verkiesing. Die EFF het een setel in die Wes-Kaapse Provinsiale Parlement verower en Paulsen het daardie setel op 21 Mei 2014 gevul. 

In Mei 2015 het die EFF hom as lid van die Nasionale Vergadering van Suid-Afrika benoem. Bernard Joseph het hom as die party se verteenwoordiger in die Provinsiale Parlement opgevolg. Paulsen is in Mei 2019 tot 'n tweede termyn as parlementslid herkies.

## Verwysings 
## Eksterne skakels 
* Mogamad Nazier Paulsen by Volksvergadering 
* Mogamad Nazier Paulsen by die Parlement van Suid-Afrika
Chloroplast-DNS

**Chloroplast-DNS** is die DNS van chloroplaste. Dit word gewoonlik afgekort tot **cpDNS**. Dit staan ook bekend as die **plastoom** wanneer daar na die genome van ander plastides verwys word. Die bestaan van chloroplast-DNS is die eerste in 1962 bewys en is die eerste in 1986 gesekwensieer toe twee Japannese navorsingspanne die chloroplast-DNS van lewermos en tabak gesekwensieer het. Sedertdien is honderde chloroplast-DNS'e van verskeie spesies – meestal landplante en groen alge – gesekwensieer.

## Verwysings
Renosterspruit (rivier in Vrystaat, lat -28.96, long 26.33)

Die **Renosterspruit** is 'n rivier in die sentrale deel van die Vrystaat, Suid-Afrika. Dit is 'n sytak van die Modder- en Rietriviere en 'n voorloper van die Vaalrivier.

## Bronne 
* South Africa Road Atlas. Mapstudio. 2010. 
*